Pred pričetkom s kreativni delom pa so si vsi dijaki ogledali ustrezen

in smiseln Ekoutrinek. Ekoutrinki so kratke oddaje, zgodbe o odgovornem odnosu do okolja, ki na podlagi dobrih praks in izkušenj iz vsakdanjega življenja prispevajo k okoljskim ciljem EU in zavedanju posameznikov, da lahko z majhnimi, vsakdanjimi dejanji prispevamo k bolj odgovornemu gospodarjenju z naravnimi viri in surovinami, varčevanju z energijo, spoštovanju biotske raznovrstnosti in tako ustvarjamo zeleno nizkoogljično družbo.

• 1. letnik si je ogledal film Od plastenke do plastenke, ki govori o tem, da so v Sloveniji javne službe za ravnanje z odpadki v letu 2014 zbrale 126.600 ton odpadne embalaže iz katere lahko z recikliranjem nastanejo različni novi materiali in izdelki. Projekt reciklaže plastenke za plastenko pa je začetek slovenskega krožnega gospodarjenja in prva snovna zanka v naši državi. Za izdelavo nove plastenke porabimo približno četrt litra nafte.

• 2. letnik se je navdušil nad filmom Odpadna embalaža, na podlagi katerega so potem še sami izdelali svoje kreacije. V Sloveniji namreč vsak prebivalec na leto ustvari 100 kg odpadne embalaže. Če jo pravilno ločimo, lahko iz zavrženih plastenk in vrečk naredijo novo surovino. Vendar v centrih za ločevanje in predelavo odpadne embalaže opozarjajo, da se v rumenih zabojnikih pogosto znajdejo odpadki, ki jih ne morejo v celoti pripraviti za reciklažo. Plastenke, konzerve so še polne vsebine, med embalažo je polno drugih odpadkov. Zato tudi do 7o % embalaže ni mogoče predelati v novo surovino. Če plastične vrečke ne recikliramo, razpade šele čez 100 let.

Nekateri drugi razredi pa so poslušali o Inovativni reciklaži in izvedeli, da v svetovnem merilu vsako leto odvržemo 25 milijard tetrapakov sokov in mleka, iz katerih lahko nastane nova surovina. Kar 74% tetrapaka predstavlja celuloza , ki jo je mogoče predelati v recikliran higienski papir in papirnate brisače. Leta 2010 je bila v Sloveniji ustanovljena Eko iniciativa, v katero so vključena podjetja in javne ustanove, vrtci in šole, ki so z uporabo recikliranega higienskega papirja prispevali k temu, da je bilo posekano 46 tisoč m3 manj lesa, 3500m3 manj odloženih odpadkov in tudi emisije toplogrednih plinov so bile v Sloveniji tako nižke za 1314 ton.

• 3. letnik si je ogledal film Električni avto.

• 4. letnik pa se je izobraževal na temo Sončnih elektrarn.